"بارسلونا" شامپیونلار لیگی نین 1/8 فینال مرحله‌سی‌نین جاواب اویونوندا "پاری سن ژرمن"نی 6:1 حسابی ایله مغلوب ائده‌رک، 1/4 فینالا یوکسلدی. ایلک اویوندا کاتالونیا‌لی‌لار 4:0 حسابی ایله مغلوب اولموشدولار. اکثریت حساب ائدیردی کی، بو نتیجه‌دن سونرا "بارسلونا"نین نؤوبتی مرحله‌یه چیخماسی غیر-مومکون‌دور. "پاری سن ژرمن"ین باشقانی  ناصر الخلیفی فوتبولچولاری هوسلن‌دیرمک اوچون بؤیوک مبلغده موکافات دا تعیین ائتمیشدی. 43 یاش‌لی قطرلی تیم نؤوبتی مرحله‌یه چیخاغاجی تقدیرده هر اویونچویا 1 میلیون دول‌لار موکافات وئریله جگینی بیلدیرمیشدی.
"بارسلونا"یا گلینجه، لویس انریکه-نین تیمی‌نین قارشی‌سیندا دئمک اولار کی، مومکون‌سوز وظیفه دایانمیشدی. چونکی شامپیونلار لیگی‌نین تاریخینده ایلک اویوندا 4:0 حسابی ایله مغلوب اولان و ایکینجی اویونون نتیجه‌سینه گؤره نؤوبتی مرحله‌یه چیخان تیم یوخ ایدی. اما "بارسلونا" بو حسی یاراتدی.
اویوندا حسابی 3-جو دقیقه‌ده لویس سوارز آچدی. 40-جی دقیقه‌ده ایسه "پاری سن ژرمن"ین فوتبولچوسو کورزاوا اوز قاپیسینا گل ووردو و "بارسلونا" فاصیله‌یه ایکی توپ اوستونلوکله یوللاندی. فاصیله‌دن سونرا تورک اصیل‌لی آلمانیا‌لی داور دنیز آیتکین پاری سن ژرمن-ین قاپی‌سینا پنالتی تعیین ائتدی. لیونل مسی بو ایمکان‌دان مهارتله ایستیفاده ائتدی - 3:0. ائدینسون کاوانی‌نین جاواب قولو اویونون تالعیی ایله باغلی سوال‌لاری آرا‌دان قال‌دیرانا بنزه‌سه ده، "بارسلونا" هوس‌دن دوشمه‌دی. نیمار اویونون سونوندا ایکی دقیقه عرضینده دوبلا ایمضا آتدی و حسابی 5:1-ا چاتدیردی. اویونون اساس واختینا علاوه ائدیلمیش دقیقه‌لرده سرخیو روبرتو "بارسلونا"نی نؤوبتی مرحله‌یه چیخاران آلتینجی قولو ووردو. بئله‌لیکله، "بارسلونا" ایکی اویونون نتیجه‌سینه گؤره 6:5 حسابی ایله اوستون اولوب و 1/4 فینال مرحله‌سینه یوکسلدی.
